OzLabs/hebrew-wiki-articles huggingface dataset:
קוסטה ריקה במשחקים האולימפיים לנוער

קוסטה ריקה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מקוסטה ריקה לא זכה במדליה אולימפית לנוער. ההשתפות של ספורטאי הנוער מקוסטה ריקה היא בעיקר סמלית.

==השתתפות במשחקים==
===משחקי הקיץ===
המשלחת הראשונה של קוסטה ריקה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בחמישה ענפי ספורט. המשלחת לא הגיעה להישגים בענפים אתלטיקה, ג'ודו, טריאתלון, סיף ושחייה. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלוה ענפים. הישג השיא של המשלחת היה בענף הג'ודו עם העפלה לחצי גמר בקטגוריית משקל עד 66 ק"ג לנערים. המשלחת לא הגיעה להישגים בענפים טריאתלון ושחייה.

==ראו גם==
* קוסטה ריקה במשחקים האולימפיים
* קוסטה ריקה במשחקים הפאראלימפיים

קטגוריה:קוסטה ריקה: ספורט
קטגוריה:מדינות במשחקים האולימפיים לנוער
נבחרת סרביה ומונטנגרו בכדוריד

נבחרת סרביה ומונטנגרו בכדוריד הייתה הנבחרת לאומית של סרביה ומונטנגרו. לפני קבלת העצמאות, הסרבים היו חלק משמעותי בנבחרת יוגוסלביה בכדוריד. בנבחרת השתתפה בהצלחה במספר תחרויות בינלאומיות. היא הפסיקה להתקיים לאחר פירוק המדינה.
==הישגי הנבחרת==
{| class="sortable" border="1" cellspacing="0" cellpadding="1" width="60%"
|- bgcolor="#ccfccf" align="center"
| שנה|| אולימפיאדה || אליפות העולם || אליפות אירופה
|- align="center
| 1996|| לא עפילה|| ||align="center" style="background:cc9966|3
|- align="center
| 1997|| || 9||
|- align="center
| 1998|| ||5|| 5
|- align="center
| 1999|| ||align="center" style="background:cc9966|3||
|- align="center
| 2000|| 4|| || 6
|- align="center
| 2001|| ||align="center" style="background:cc9966|3||
|- align="center
| 2002|| || || 10
|- align="center
| 2003|| || 8||
|- align="center
| 2004|| לא העפילה|| ||8
|- align="center
| 2005|| || 5||
|- align="center
| 2006|| || ||9
|}

קטגוריה:קצרמר מונטנגרו
סרביה ומונטנגרו
כדוריד
חוק פלאנק

חוק פלאנק מתאר את צפיפות הספקטרום של קרינה אלקטרומגנטית הנפלטת על ידי גוף שחור בשיווי משקל תרמי בטמפרטורה נתונה, כאשר אין זרימה נטו של חומר או אנרגיה בין הגוף וסביבתו. חוק פלאנק נוסח בשנת 1900 על ידי הפיזיקאי הגרמני מקס פלאנק.<ref name=":0"></ref>

גוף שחור הוא עצם אידיאלי הבולע באופן מושלם קרינה אלקטרומגנטית בכל אורכי הגל, ללא החזרה או העברה. הגוף השחור פולט קרינה אלקטרומגנטית באופן התלוי אך ורק בטמפרטורה שלו, על פי חוק פלאנק. קרינה זו מכונה קרינת גוף שחור. הקרינה הנפלטת אינה תלויה בקרינה הפוגעת, פרט להשפעה של זו על טמפרטורת הגוף. גוף שחור אידיאלי הוא קירוב טוב לתיאור הקרינה הנפלטת מגופים חמים רבים: אור השמש, נורת להט וקרינת תת-אדום מבעלי חיים.

גוף שחור קורן בכל אורכי הגל, בעוצמה התלויה באורך הגל ובטמפרטורה, בהתאמה לחוק פלאנק. גוף שחור בטמפרטורה הנמוכה מכ-700 מעלות קלווין (430 מעלות צלזיוס) פולט מעט מאוד קרינה באור הנראה, וקורן בעיקר בתדירויות נמוכות יותר, כמו גלי רדיו, מיקרוגל ותת-אדום.

הסיבה לצורה של נוסחת פלאנק היא יצירתם של הפוטונים באנרגיות בדידות (קוונטים)<ref name=":0" />. הבנה זו, יחד עם הסבר האפקט הפוטואלקטרי, היוו את תחילתה של תורת הקוונטים.
בתחילה לא היה ידוע מה גורם לפליטת הקרינה באורכי הגל השונים; בתחילת המאה ה-20 פותחה נוסחה באופן אמפירי (על ידי ניסויים) המתארת את ספקטרום הפליטה של הגוף השחור, בכל אורכי הגל, עבור טמפרטורה נתונה. נוסחה זו נקראת חוק ריילי-ג'ינס על שם מפתחיה, ג'ון ויליאם סטראט ריילי וג'יימס ג'ינס:
:<math>I(\lambda) = \frac{k_B T}{\pi ^2} \frac{1}{\lambda ^2}</math>
כאשר <math>\ \lambda</math> הוא אורך הגל, <math>\ k_B</math> הוא קבוע בולצמן ו-<math>\ T</math> היא הטמפרטורה בקלווין.

כאשר מבצעים סכימה על משוואה זו מאפס ועד אינסוף, מתקבל כי הפליטה הכוללת בכל אורכי הגל היא אינסופית, דבר שאינו תואם את חוק שימור האנרגיה. אי התאמה זו בין החישובים למציאות מכונה "הקטסטרופה של האולטרה סגול", מכיוון שהנוסחה כן מתאימה לאורכי הגל ארוכים יותר, אך מתבדרת בתחום של האולטרה סגול.

כתוצאה מ"קטסטרופה" זו החליטו להגביל נוסחה זו לתחום אורכי הגל הארוכים ונמצאה נוסחה חדשה לאורכי הגל הקצרים, בשם חוק וין (גם היא באופן אמפירי).

לבסוף אוחדו שתי הנוסחאות על ידי מקס פלאנק, למשוואת פלאנק:
:<math>I(\nu,T) =\frac{2h\nu^{3}}{c^2}\frac{1}{ e^{\frac{h\nu}{k_BT}}-1}</math>

בפיתוח נוסחה זו הניח פלאנק כי האנרגיה נפלטת מגוף שחור במנות בדידות של אנרגיה (קוונטים של אנרגיה):
:<math>\ E= nh\nu = n \hbar \omega</math>
כאשר <math>\ h</math> הוא קבוע פלאנק, <math>\ \nu</math> היא תדירות הקרינה ו-<math>\ n</math> הוא מספר טבעי. כלומר, מנות האנרגיה הן כפולות של מנה בסיסית, התלויה בתדירות בלבד. הנחה זו היא אחת ההנחות הבסיסיות שהביאו לפיתוח תורת הקוונטים.

== ראו גם ==
* קרינה תרמית

==קישורים חיצוניים==
* 

==הערות שוליים==

קטגוריה:מכניקת הקוונטים
פלאנק
קטגוריה:קרינת גוף שחור
קטגוריה:ערכים שבהם תבנית בריטניקה אינה מתאימה
סימון טת'ם

סימון טת'ם (באנגלית: Simon Tatham; נולד ב-3 במאי 1977) הוא מפתח תוכנה בריטי ובוגר בוגר מכללת קיימברידג'.

בחודש אוקטובר, 1996, שחרר את הגרסה הראשונה (0.90) של Netwide Assembler.

בשנת 1999, החל בהפצה של תוכנת פוטי (PuTTY) המשמשת כמסוף להתחברות באמצעות פרוטוקולי Secure Shell ו-Telnet.

==ראו גם==
* ביל גייטס
* מארק צוקרברג
* קווין מיטניק
* סטיב ווזניאק

==קישורים חיצוניים==

* 
* [https://www.chiark.greenend.org.uk/~sgtatham העמוד הרשמי של סימון טת'ם ]
* [https://www.nasm.us העמוד הרשמי של NASM ]
* [https://www.eclipse.org/eclipse/platform-text/development/bug-incomplete.htm כיצד לדווח על באגים באופן יעיל? ]

קטגוריה:בריטים בתעשיית המחשבים
קטגוריה:מהנדסים בריטים
קטגוריה:בריטים שנולדו ב-1977
הקורפוס הרביעי (האימפריה הגרמנית)

הקורפוס הרביעי (בגרמנית: IV. Armee-Korps) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

==היסטוריה==
===מלחמת אוסטריה–פרוסיה===
הקורפוס הרביעי הוקם ב-3 באוקטובר 1815. כמפקדו הראשון מונה פרידריך פון קלייסט. ב-1866 לחם הקורפוס במלחמת אוסטריה–פרוסיה כחלק מהארמייה הראשונה בפיקוד פרידריך קרל, נסיך פרוסיה. במהלך מלחמה זו, לא היה לקורפוס מפקד ישיר, והנסיך פרידריך קרל פיקד בעצמו על מפקדי הדיוויזיות (מצב דומה שרר בקורפוס השלישי). הקורפוס השתתף בין היתר בקרב קניגרץ. 

===מלחמת צרפת–פרוסיה===
לאחר מלחמת אוסטריה–פרוסיה מונה גוסטב פון אלבנסלבן למפקד הקורפוס הרביעי. בזמן שאחיו, קונסטנטין פון אלבנסלבן מונה למפקד הקורפוס השלישי. בין השנים 1870–1871 השתתף הקורפוס במלחמת צרפת–פרוסיה כחלק מהארמייה השנייה בפיקוד פרידריך קרל, נסיך פרוסיה. הקורפוס לחם בקרב בומון, קרב סדאן המצור על פריז. עם סיום המלחמה אוחד הצבא הפרוסי עם צבאותיהן של שאר מדינות גרמניה ליצירת צבא הקיסרות הגרמנית, אולם הקורפוס הרביעי שמר על זהותו הפרוסית. בסיסו היה במגדבורג.

===מלחמת העולם הראשונה===
עם פרוץ מלחמת העולם הראשונה באוגוסט 1914, היה הקורפוס תחת פיקוד פרידריך זיקסט פון ארמין. הוא נערך בחזית המערבית במסגרת הארמייה הראשונה של אלכסנדר פון קלוק. הקורפוס נטל חלק בקרבות מונס, לה קאטו ובקרב על המארן. ב-1916 נטל הקורפוס חלק בקרבות באראס בקרב ארטואה השני ובקרב על הסום.

ב-1 במרץ 1917 מונה פון ארמין למפקד הארמייה הרביעית, ובמקומו מונה ריכרד פון קראוול למפקד הקורפוס הרביעי. תחת פיקודו השתתף הקורפוס במתקפות באראס, במתקפת האביב ומתקפת מאה הימים. לאחר המלחמה פורק הקורפוס לאחר יותר מ-100 שנות קיום.

==קישורים חיצוניים==

* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 

4
הקורפוס החמישי (האימפריה הגרמנית)

הקורפוס החמישי (בגרמנית: V. Armee-Korps) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

==היסטוריה==
===מלחמת אוסטריה–פרוסיה===
הקורפוס הוקם ב-18 במרץ 1815 וכמפקדו מונה אוגוסט פון טאומן. ב-1866 לחם הקורפוס במלחמת אוסטריה–פרוסיה כחלק מהארמייה השנייה בפיקוד פרידריך, נסיך הכתר של פרוסיה. מפקדו באותה עת היה קרל פרידריך פון שטיינמץ. ב-27 ביוני הביס הקורפוס כוח אוסטרי גדול ממנו בקרב נאחוד. למחרת הוא זכה בניצחון נוסף בקרב סקאליץ ויום לאחר מכן בניצחון נוסף. הקורפוס השתתף בהצלחה גם בקרב קניגרץ.

===מלחמת צרפת–פרוסיה===
בין השנים 1870–1871 השתתף הקורפוס במלחמת צרפת–פרוסיה כחלק מהארמייה השלישית בפיקוד פרידריך, נסיך הכתר של פרוסיה. מפקדו במהלך המלחמה היה הוגו פון קירכנבאך. הקורפוס לחם בקרב וייסמבורג, קרב וורת, קרב סדאן והמצור על פריז. עם סיום המלחמה אוחד הצבא הפרוסי עם צבאותיהן של שאר מדינות גרמניה ליצירת צבא הקיסרות הגרמנית, אולם הקורפוס החמישי שמר על זהותו הפרוסית. בסיסו היה בפוזן.

===מלחמת העולם הראשונה===
עם פרוץ מלחמת העולם הראשונה באוגוסט 1914, היה הקורפוס תחת פיקוד הרמן פון שטרנץ. הוא נערך בחזית המערבית במסגרת הארמייה החמישית של וילהלם, נסיך הכתר של גרמניה. הקורפוס נטל חלק בקרב הארדנים. ב-18 בספטמבר 1914 מונה פון שטרנץ למפקד פלגת הארמייה C - שטרנץ (שכלל גם את הקורפוס החמישי). אדולף פון אובן מונה למפקד הקורפוס במקומו, עד מאי 1915 עת חזר שטרנץ לפקד עליו בנוסף לתפקידו כמפקד פלגת הארמייה. ב-1916 השתתף הקורפוס בקרב ורדן. שטרנץ פרש מהצבא בפברואר 1917, ואדוארד פון בלו נקרא להחליפו. הקורפוס המשיך להילחם בקרבות החזית המערבית ובין היתר בקרב סן-מייל. הוא פורק עם סיום המלחמה לאחר יותר מ-100 שנות שירות.

==קישורים חיצוניים==

* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
5
מרקוס ולריוס מסאלה ברבאטוס

מרקוס ולריוס מסאלה ברבאטוס (בלטינית: Marcus Valerius Messala Barbatus; לכל המאוחר 12 לפנה"ס - בין 20 ל-23 לספירה) היה מגיסטראט רומאי אשר שימש כקונסול בשנת 20 לספירה. אביה של הקיסרית מסלינה.

==ביוגרפיה==
על חייו ידוע מעט מאוד. הוא נולד ככל הנראה בסוף המאה ה-1 לפנה"ס, למרקוס ולריוס מסאלה אפיאנוס אשר שימש כקונסול בשנת 12 לפנה"ס ונפטר זמן קצר לאחר מכן. אמו הייתה קלאודיה מרקלה הצעירה, בתם של אוקטביה (אחותו של אוגוסטוס) וגאיוס קלאודיוס מרקלוס. הייתה לו אחות אחת בשם קלאודיה פולכרה, אשר לימים נישאה לפובליוס קווינקטיליוס וארוס. לאחר מות אביו נישאה אמו ללוקיוס אמיליוס לפידוס פאולוס. 

באזור שנת 15 הוא נישא לבת דודתו דומיטיה לפידה הצעירה בתם של לוקיוס דומיטיוס אהנובארבוס ושל אנטוניה הזקנה. נולדה להם בת אחת - מסלינה אשר לימים נישאה לקלאודיוס והפכה לקיסרית. מסלול המשרות שלו לא ידוע בשנת 20 לספירה נבחר מסאלה כקונסול לצד מרקוס אורליוס קוטה מקסימוס מסלינוס. הוא מת זמן קצר לאחר מכן. אשתו נישאה לאחר מותו לפאוסטוס קורנליוס סולה לוקולוס.

==לקריאה נוספת==
* סויטוניוס, שנים-עשר הקיסרים, תרגם מרומית ד"ר אלכסנדר שור. תל אביב, הוצאת מסדה, 1954.

==הערות שוליים==

קטגוריה:קונסולים בקיסרות הרומית
קטגוריה:רומאים בתקופת הקיסרות
פאוסטוס קורנליוס סולה

פאוסטוס קורנליוס סולה (בלטינית: Faustus Cornelius Sulla; ? - 40 לספירה) היה מגיסטראט רומאי אשר שימש כקונסול בשנת 31 לספירה.

==ביוגרפיה==
מעט מאוד ידוע על חייו. הוא היה בנו של לוקיוס קורנליוס סולה, אשר היה נכדו של הדיקטטור המפורסם בעל אותו השם ושימש כקונסול בשנת 5 לספירה. אמו הייתה סקסטיה, נצר למשפחת הסקסטיי. היה לו אח צעיר בשם לוקיוס קורנליוס סולה פליקס, אשר שימש כקונסול בשנת 32. 

סולה נישא לדומיטיה לפידה הצעירה בתם של לוקיוס דומיטיוס אהנובארבוס ושל אנטוניה הזקנה. הנישואים נערכו ככל הנראה זמן קצר לאחר שדומיטיה לפידה התאלמנה מבעלה הראשון מרקוס ולריוס מסאלה ברבאטוס הוי אומר בין 20 ל-23 לספירה. נולד להם בן אחד פאוסטוס קורנליוס סולה פליקס, אשר נישא לקלאודיה אנטוניה, בתם של קלאודיוס ואליה פאיטינה. בשנת 31 נבחר סולה כקונסול סופקטוס לצד סקסטוס טדיוס ולריוס קאטולוס. הוא נפטר באזור שנת 40. אשתו נישאה מאוחר יותר לאפיוס יוליוס סילאנוס.

==לקריאה נוספת==
<div style="direction: ltr;">
* Bruno Bauer ; Translators:Brunar & Marchant (6 March 2015). Christ and the Caesars: The Origin of Christianity from the Mythology of Rome and Greece. Xlibris Corporation. pp. 538
</div>
קטגוריה:קונסולים בקיסרות הרומית
קטגוריה:רומאים בתקופת הקיסרות
קטגוריה:אישים שחיו במאה ה-1
אנדריי לונין

אנדריי אולכסיוביץ' לונין (באוקראינית: Лунін Андрій Олексійович ; נולד ב-11 בפברואר 1999) הוא כדורגלן אוקראיני המשחק בעמדת השוער בריאל מדריד ובנבחרת אוקראינה.

== קריירת מועדונים ==
לונין נולד בקראסנוגרד שבאוקראינה. הוא החל לשחק במחלקת הנוער של מטאליסט חרקוב. ב-2015 עבר למחלקת הנוער של דניפרו וב-16 באוקטובר 2016 ערך את הופעת הבכורה שלו בקבוצה הבוגרת.

ב-2017 עבר לקבוצת זוריה לוהנסק, שם ערך 29 הופעות.

ב-22 ביוני 2018 חתם לונין בריאל מדריד ששילמה עבורו 8.5 מיליון אירו בתוספת בונוסים.

ב-27 באוגוסט הושאל לונין לקבוצת לגנס מליגת העל הספרדית לעונה אחת.

ב-13 באוגוסט 2019 הושאל לונין לריאל ואיאדוליד.

ב-15 בינואר 2020 הושאל לנין לריאל אוביידו מהליגה השנייה בספרד.

ב-21 ביולי 2020 חזר לונין לריאל מדריד.

לפני תחילת עונת 2023/2024 נפצע השוער הבכיר של הקבוצה, טיבו קורטואה, ובשל כך הושאל למועדון השוער קפה אריסבלאגה מצ'לסי, אשר יועד להיות השוער הראשון, בעוד לונין ימשיך לשמש כשוער שני. עם הזמן קיבל לונין יותר הזדמנויות והפך לשוער הראשון. בעונה זו היה חלק משמעותי בזכייתה של ריאל מדריד באליפות והעפלה לגמר ליגת האלופות, כאשר עצר שני פנדלים בדו-קרב הפנדלים מול מנצ'סטר סיטי בגומלין רבע גמר ליגת האלופות.

== קריירה בינלאומית ==
ב-23 במרץ 2018 ערך לונין את הופעת הבכורה שלו בנבחרת אוקראינה, בתיקו 1-1 נגד נבחרת ערב הסעודית במשחק ידידות.

נכלל בסגל נבחרת אוקראינה לטורניר יורו 2024.

== תארים ==
; ריאל מדריד
* אליפות ספרד: 2021/2022, 2023/2024
* ליגת האלופות:2021/2022, 2023/2024
* הסופר קאפ הספרדי:2022, 2024
* גביע המלך הספרדי: 2022/2023
* הסופר קאפ האירופאי: 2022, 2024
* אליפות העולם לקבוצות: 2022

== קישורים חיצוניים ==

==הערות שוליים==

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:כדורגלני ריאל מדריד
קטגוריה:כדורגלני לגנס
קטגוריה:כדורגלני דניפרו
קטגוריה:כדורגלני זוריה לוהנסק
קטגוריה:כדורגלני ריאל ואיאדוליד
קטגוריה:כדורגלני ריאל אוביידו
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:אוקראינים שנולדו ב-1999
ריד הייסטינגס

וילמוט ריד הייסטינגס ג'וניור (באנגלית: ; נולד ב-8 באוקטובר 1960) הוא יזם ופילנתרופ אמריקאי מייסד ומנכ"ל חברת נטפליקס, חבר בדירקטוריון פייסבוק ובמספר מלכ"רים.

חבר לשעבר במועצת החינוך של מדינת קליפורניה.

==קורות חייו==
הייסטינגס נולד בבוסטון, מסצ'וסטס, בנם של ג'ואן אמורי (לבית לומיס) ווילמוט ריד הייסטינגס. סבה של אמו היה המדען, הממציא, הנדבן והמשפטן אלפרד לי לומיס.

הוא סיים את לימודיו ב-1988 עם תואר שני במדעי המחשב מטעם אוניברסיטת סטנפורד. בתחילת שנות ה-90 של המאה ה-20 הוא כתב את תוכנת PurifyPlus.

הייסטינגס מתגורר באזור מפרץ סן פרנסיסקו. הוא נשוי לפטרישה אן קווילין ולהם שני ילדים.

== הקמת נטפליקס==
ב -1997 הייסטינגס ושותפו מארק רנדולף ייסדו את נטפליקס.

תחילה הציעה החברה שירותי השכרת סרטים במחירים קבועים באמצעות שילוב של שתי טכנולוגיות מתפתחות; תקליטורי DVD ו-Blu-ray, במקום קלטות VHS שהיו מסורבלות יותר, וכן אתר אינטרנט מקוון, במקום קטלוג מודפס.

לאחר הצפייה המנוי מחזיר את הסרטים לחברה על ידי שליחתם במעטפה ייעודית. כיום חל שינוי במערך החברה ועיקר פעולתה הוא במתן שירות צפייה ישירה בטכנולוגיית "סטרימינג", באמצעות אתר האינטרנט שלה או מגוון מכשירים תומכים.

משרדיה הראשיים ממוקמים בלוס גאטוס, קליפורניה.

== תפקידים נוספים ==

הייסטינגס חבר בדירקטוריון פייסבוק מאז יוני 2011.

בין השנים 2007–2012 שימש כדירקטור בחברת מיקרוסופט.

==קישורים חיצוניים==

* 
* 

== הערות שוליים ==

קטגוריה:פייסבוק: אישים
קטגוריה:בוגרי מכללת בואודין
קטגוריה:בוגרי אוניברסיטת סטנפורד
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1960
הלב (שיר של מאיה בוסקילה)

"הלב" הוא סינגל שהוקלט על ידי הזמרת הישראלית מאיה בוסקילה. השיר יצא לאור במרץ 2004, כסינגל השלישי מתוך אלבומה הראשון, סיפור מכור. לשיר תוכנן לצאת וידאו קליפ, אך טרם נודעה סיבת גניזתו.

עם יציאתו נכנס השיר אל המקום הראשון ברוב מצעדי הפזמונים השבועיים בישראל, ובין היתר ברשת ג', וגלגלצ.

== רקע וכתיבה ==
השיר נכתב על ידי מירית שם אור, הולחן על ידי צביקה פיק והופק על ידי יעקב למאי. את השיר כמו גם את שאר שיריה, שרה בוסקילה בסיבוב הופעות אשר בו שרה את מיטב להיטיה בהפקה מחודשת של עמית הראל.

השיר זכה לאזכור בסדרת הדרמה היומית השיר שלנו, שם אותו שרה נינט טייב. את השיר הקליט ושר מחדש צביקה פיק.
== הצלחה ==
השיר זכה להצלחה רבה בישראל כאשר כבש את פסגת המצעד של גלגלצ, למשך תקופה מסוימת, ואף היה לאחד מן השירים הבודדים בהיסטוריה שהצליחו לשהות קרוב לעשרים שבועות במצעד של רשת ג'. בסך הכל שהה השיר בפסגת המצעד במשך חמישה שבועות.

במצעדי סוף השנה הצליח השיר להגיע אל המקום השישי במצעד של גלגלצ, ואל המקום השני במצעד של רשת ג'. בנוסף לכך, נכנס השיר אל המקום ה-67 במצעד של "פסקול העשור" שהתקיים בשנת 2009. בעקבות הצלחתו במצעדים זכתה בוסקילה בתואר "זמרת השנה" לשנת 2004.

בשנת 2005, זכה השיר לתואר הזהב ולבסוף קיבל את תואר הפלטינה (רינגטון), לאחר שצבר למעלה מ-50,000 הורדות.

== מיקומי שיא ==

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)
|פלטינה
|50,000
|}

== קישורים חיצוניים ==

== הערות שוליים ==

קטגוריה:שירי מאיה בוסקילה
קטגוריה:שירים בעברית
קטגוריה:שירים שהולחנו על ידי צביקה פיק
קטגוריה:שירים שנכתבו על ידי מירית שם אור
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת הד ארצי
צ'לארבו

צֶ'לָארֶבוֹ (בסרבית קירילית: Челарево, בסרבית בכתב לטיני: Čelarevo) הוא כפר בסרביה השוכן בשטח הרשות המקומית באצ'קה פאלאנקה, במחוז באצ'קה הדרומי אשר בפרובינציית וויבודינה. בסמוך לכפר התגלה נקרופוליס קדום ובו סמלי יודאיקה כגון מנורת שבעת הקנים, לולב ואתרוג. הפרשנות לממצאים הארכאולוגיים נתונה במחלוקת בין היסטוריונים.

==היסטוריה==
היישוב מאוזכר לראשונה בכתובים במסמכים מ-1437 עת נשלט על ידי ממלכת הונגריה. במהלך המאה ה-16 נכבש המקום על ידי צבאותיו של סולימאן הראשון, סולטאן האימפריה העות'מאנית. לאחר מלחמת האימפריה העות'מאנית-הליגה הקדושה (1683–1699) עבר היישוב לחזקת ממלכת הבסבורג שתחת האימפריה הרומית הקדושה.

במהלך המאה ה-19 נשלט האזור על ידי האימפריה האוסטרית אשר הפכה בהמשך לאימפריה האוסטרו-הונגרית. לאחר מלחמת העולם הראשונה הועבר האזור לחזקת ממלכת הסרבים, הקרואטים והסלובנים, אשר הפכה בהמשך לממלכת יוגוסלביה.

באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. יוגוסלביה חולקה למספר אזורי כיבוש, ואזור צ'לארבו נמסר לחזקת הונגריה. באוקטובר 1944 שוחרר האזור על ידי צבא השחרור העממי של יוגוסלביה, ולאחר המלחמה נכלל בשטחי הרפובליקה הפדרלית הסוציאליסטית של יוגוסלביה. עד מלחמת העולם השנייה נקרא הכפר צ'יב (בסרבית: Čib), ולאחריה הוסב לשמו הנוכחי לזכרו של הפרטיזן זדראבקו צ'לאר (בסרבית: Zdravko Čelar), שנהרג במלחמה. בראשית שנות ה-90 של המאה ה-20, לאחר התפרקות יוגוסלביה, נכלל צ'לארבו בשטחי סרביה.

==האתר הארכאולוגי בצ'לארבו==
בראשית שנות ה-70 של המאה ה-20, במהלך עבודות פיתוח של מפעל לייצור לבנים, נתגלו מצבות מאתר קבורה קדום. במקום החלו חפירות ארכאולוגיות. עד אמצע שנות ה-80 נחפר נקרופוליס, ובו כ-650 קברים שונים ולצידם כתובות וחפצים שונים. נתגלו כ-130 חרסים ועליהם חרוטים סמלי מנורת שבעת הקנים, שופרות, אתרוגים ולולבים. החוקרים הצליחו לאתר טקסטים בעברית. הממצאים נודעו בשם "מנורות צ'לארבו".

הפרשנות לממצאים נתונה במחלוקת בקרב היסטוריונים. חלקם טוענים שהנקרופוליס הכיל שלושה אתרי קבורה: אתר קבורה מהמאה ה-3, תקופת האימפריה הרומית; אתר קבורה מהמאה ה-6, התקופה האווארית; ואתר קבורה מן המאה ה-8 של שבט כוזרי שהתגייר. חוקרים אחרים מציינים כי מדובר בשני אתרי קבורה. האחד, אתר רומי עתיק ובו נקברו יהודים רומניוטים; ואתר קבורה אווארי, שבו נעשה שימוש משני בחרסים ובמצבות של נקברים יהודים מהתקופה הרומית. המקום הוכרז אתר מורשת סרבית. המוצגים הועברו למוזיאון הארכאולוגי בנובי סאד. ב-1984 נערכה תערוכה של חלק מהמוצגים בבית התפוצות בשם "תעלומת המנורות מצ'לארבו".

== קישורים חיצוניים ==

* [http://spomenicikulture.mi.sanu.ac.rs/spomenik.php?id=697 צ'לארבו], באתר האקדמיה הסרבית למדעים ולאמנויות

==הערות שוליים==

צ'לארבו
צ'לארבו
ספטמוורי

ספטמוורי (בבולגרית: Септември) היא עיירה ורשות מקומית השוכנת במחוז פאזארדז'יק שבבולגריה. היא נמצאת כ-19 ק"מ מהעיר פאזארדז'יק, בירת המחוז. בעיירה מתגוררים (נכון לדצמבר 2016), 7,485 תושבים. בעיר יש מגמת הגירה שלילית.

== תחבורה ==
בסמוך לעיירה שוכנת תחנת רכבת גדולה, שמשרתת את תושבי ספטמוורי והסביבה. בנוסף לכך, הכביש הראשי מס' 8, שחוצה את המדינה לכל אורכה - ממשולש הגבולות יוון-טורקיה-בולגריה עד גבול בולגריה-סרביה, עובר בסמוך לעיירה.

מספטמוורי פועל קו רכבת לסופיה ולפלובדיב, בשל העובדה שהיא נמצאת על מסילת הרכבת המקשרת ביניהן.

== היסטוריה ==
בסמוך לעיירה התגלו שרידים ליישובים עתיקים שהיו באזור שנבנו על ידי התראקים, היוונים והרומאים. היישובים נחרבו במאה ה-14 על ידי האימפריה העות'מאנית. במאה ה-15, העיירה נבנתה מחדש, ובשנת 1873, נסללה מסילת רכבת בסמוך אליה.

==קישורים חיצוניים==

* 

== הערות שוליים ==

קטגוריה:ערי מחוז פאזארדז'יק
אלקטרובאט

אלקטרובאט (באנגלית: Electrobat) היא מכונית חשמלית אשר נבנתה בשנת 1894 על ידי המהנדס המכני Henry G. Morris והכימאי Pedro G. Salom, בעיר פילדלפיה, במדינת פנסילבניה, בארצות הברית.

ה-"אלקטרובאט" הייתה המכונית החשמלית הראשונה שיוצרה בייצור מסחרי בארצות הברית ושווקה עד שנת 1900.

משנת 1896 שווק דגם ה-"אלקטרובאט" על ידי Morris & Salom Electric Carriage and Wagon Company.
==אלקטרובאט==
,
* דגם פתוח
* גרסת ה-"אלקטרובאט" נבנתה על סמך פטנט של מכונית המונעת על ידי סוללה חשמלית. הפטנט נרשם ב-31 באוגוסט 1894.
* 2 המנועים החשמליים מוקמו בין הגלגלים האחוריים
* האב טיפוס הראשון כלל סוללה שמשקלה היה 1,600 ליברה (725.76 ק"ג)
* האב טיפוס הרביעי כלל סוללה שמשקלה היה 350 ליברה (158.76 ק"ג)
* נבנו 12 מוניות מסוג "אלקטרובאט" שפעלו בעיקר בניו יורק וב-בוסטון
* 7 נוסעים (בדגמי המוניות)
* גלגלים לא סימטריים: גלגלים קדמיים גדולים ואחוריים קטנים (באבות טיפוס הראשונים)
* בגרסאות המתקדמות נבנו גלגלים פנאומטיים

==קישורים חיצוניים==

* 
* 

==הערות שוליים==

קטגוריה:מכוניות קבריולה
קטגוריה:מכוניות חשמליות
קטגוריה:דגמי מכוניות שהושקו ב-1894
קטגוריה:מכוניות אמריקאיות
קטגוריה:מוניות
קטגוריה:מכוניות מנוע אחורי
ילד טוב ירושלים

ילד טוב ירושלים הוא סרט קולנוע ישראלי מסוגת קומדיה רומנטית, בבימויו של רועי פלורנטין ועל פי תסריט של רן אפלברג, שיצא לאור בשנת 2016. הסרט מספר על אדם שגילה שנותר לו זמן קצר לחיות, ובזמן הקצר שנותר לו הוא משנה באופן משמעותי את אורח חייו.

"ילד טוב ירושלים" היה סרטו הראשון של פלורנטין כבמאי, וכן סרטו הראשון של אפלברג כתסריטאי. הסרט לא נתמך על ידי קרנות הקולנוע, והוא הופק על ידי משקיעים פרטיים (האחים משה ולאון אדרי).

==תיאור העלילה==
עדי לוי (עמוס תמם) הוא איש משפחה בורגני הנשוי לעורכת דין ואב לילד. עדי התייתם מאביו בעת שהיה בן 5. לפני שאביו עלה ללבנון הוא ביקש ממנו להיות אדם אחראי והשביע אותו להיות "ילד טוב ירושלים". בבגרותו עדי לוי הוא אדם שעוזר לסובבים אותו, אך אלה אינם מעריכים אותו בשל כך. הוא אדם שהולך בתלם, מרצה אחרים ואינו עומד על שלו.

בעת בדיקה שגרתית בקופת החולים, טעות קשה בזיהוי,(כאשר הוא מקבל כרטיס מגנטי של פציינט עם שם משפחה דומה לשלו) גורמת לכך שהוא מתבשר בטעות שהוא חולה בסרטן הלבלב, גופו מלא בגרורות, ונותר לו זמן קצר לחיות.

עם הבשורה מתקשה עדי לחיות. הוא לא מצליח לספר לאשתו מעיין (מלי לוי גרשון) על מצבו הרפואי. יתרה מכך, הוא רואה מרחוק את אשתו מתנשקת עם מישהו אחר. בעת שנסע במכוניתו, מאבד עדי את הריכוז ודורס כלב שמולך על ידי דוגווקרית, ההולכת עם קבוצה של כלבים. עדי אוסף את הדוגווקרית נטליה (מיטל גל סויסה) לרכבו בדרכם לטיפול רפואי לכלב. בין עדי לנטליה הרווקה הצעירה מתפתח קשר, תחילה אפלטוני, ולאחר מכן קשר מיני. עדי מחליט שאין הוא רוצה יותר לרצות אחרים, וכי הגיע הזמן שיעשה את מה שהוא רוצה. הוא ממשיך בקשר עם נטליה ומנצל הזדמנות לספר לאשתו ואמו על דבר מחלתו. הוא אף מתעמת עם אשתו שיודעת על הקשר עם האשה האחרת, ומתעמת עם בנו איתו היה לו עד עתה קשר רופף. עדי משנה את צורתו החיצונית לאופן "חנוני" פחות ומתחיל לעשן. הוא מתפטר מעבודתו ושורף את המשרד, מתעמת עם אימו וממשיך בקשר עם נטליה. עדי אף פורץ לבתים בהם חיים כלבים עליהם משגיחה נטליה, וגונב מהם חפצי ערך וכסף.

עדי מתבשר על ידי אמו שלמעשה אביו לא מת כחייל בלבנון, אלא כשעלה על מוקש בעת עסקת סמים בלבנון. מפגש מקרי עם שוטר שמבקש ממנו להציג רישיונות, מגלה לעדי כי כרטיס קופת החולים שניתן לו הוחלף בטעות. גילוי זה מביא את עדי לקופת החולים בה הוא מתבשר שאכן נעשתה טעות מצערת של בלבול עם שם דומה, וכי הוא עצמו בריא לחלוטין. על אף ניסיונות התקרבות מצד רעייתו, וניתוק קשר עם נטליה, עדי לבסוף מספר לאשתו כי ברצונו להתגרש ממנה. הוא מנסה לחזור אל נטליה, שפוטרה בינתיים מעבודתה בשל פרשת הגנבות, והחלה לעבוד בדוכן גלידות. עדי מצליח לבסוף לשכנע את נטליה לשוב אליו.

==שחקנים==
{| class="wikitable"
|-
! שחקנ/ית !! דמות
|-
| עמוס תמם || עדי לוי
|-
| מיטל גל סויסה || נטליה
|-
| מלי לוי גרשון || מעיין, אשתו של עדי
|-
| אוולין הגואל || אמו של עדי
|-
| ארי נשר || קים, בנו של עדי
|-
| מל מלכה || דולב, חבר של קים
|-
| ענת וקסמן ||מורה של עדי כשהיה ילד
|-
| ציון ברוך ||פפו, ניהל בעבר רומן עם נטליה
|}

==קישורים חיצוניים==
* 
* 
* [http://cinemascope.co.il/archives/24292 ״ילד טוב ירושלים״, ביקורת], באתר סינמסקופ, 26 באפריל 2016
* 

==הערות שוליים==

קטגוריה:סרטי 2016
קטגוריה:סרטי קומדיה רומנטית ישראליים
קטגוריה:סרטי קומדיה ישראליים
קטגוריה:סרטים ישראליים משנת 2016
שאמאץ

שָאמָאץ (בסרבית בכתב לטיני ובבוסנית: Šamac, בסרבית בכתב קירילי: Шамац; לפני מלחמת בוסניה – בּוֹסָנְסְקִי שָאמָאץ, במקורות בעברית גם: בּוֹסָנְסְקִי שָאמָאץ) היא עיירה השוכנת בצפון-מזרח רפובליקה סרפסקה אשר בבוסניה והרצגובינה.

==היסטוריה==
היישוב נוסד ב-1862, עת נשלט האזור על ידי האימפריה העות'מאנית. לאחר המלחמה העות'מאנית-רוסית (1877–1878) קיבלה האימפריה האוסטרו-הונגרית חסות על חבל בוסניה וסיפחה אותו דה פקטו. ב-1908 סיפחו האוסטרו-הונגרים את האזור דה יורה.

לאחר מלחמת העולם הראשונה נכללה בוסנסקי שאמאץ בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה ליוגוסלביה והכניעה את צבאה תוך ימים אחדים. האזור הועבר לחזקת ממשלת הבובות של מדינת קרואטיה העצמאית שנשלטה על ידי האוסטאשה בהנהגת אנטה פאבליץ'. לאחר המלחמה נכללה העיירה בשטחי יוגוסלביה.

בראשית שנות ה-90 של המאה ה-20 החל תהליך התפרקותה האלים של יוגוסלביה. כחלק מהתהליך פרצה מלחמת בוסניה. במהלך המלחמה ביצעו בעיר מיליציות סרביות טיהור אתני של בוסניאקים ומוסלמים.

==הקהילה היהודית==
יהודים הגיעו לבוסנסקי שאמאץ בשלהי המאה ה-19 או בראשית המאה ה-20. הקהילה מנתה כמה עשרות נפשות. ב-1906 הוקם בית עלמין לקהילה. הקבורה האחרונה בבית העלמין הייתה ב-1941. לאחר כיבוש יוגוסלביה על ידי גרמניה הנאצית וכינון משטר האוסטאשה, הוחל ברדיפות יהודים. בני הקהילה גורשו למחנות ההשמדה ואיש לא ניצל. ב-1948 נבנה קו מסילת ברזל שחצה את בית העלמין. נכון ל-2009 ניתן היה לאתר את שרידיו. האתר שימש כמטמנה.

== קישורים חיצוניים ==

== הערות שוליים ==

שאמאץ
שאמאץ
עין צמד

עין צמד הוא מעיין הנמצא בעמק הירדן דרום מזרחית לבית שאן, בסמוך לקיבוץ כפר רופין. ידוע גם בשם "מעיין המסיל" על שם הכפר הערבי מסיל אל ג'יזל שהתקיים בקרבתו עד מבצע גדעון במלחמת העצמאות ב-1948.

== גאוגרפיה ==
מי המעיין נשאבים ומוזרמים בצינור לבריכה קטנה המצויה לצידו, משם הם זורמים ומתחברים לנחל אבוקה הסמוך, ולכן מכונה המעיין לעיתים מתוך טעות גם עין אבוקה.

מעל המעיין נמצא תל צמד, ולא רחוק ממנו מצויים אנדרטת אבוקה ובריכת אבוקה.

המעיין והתל מהווים חלק ממסלול שביל עמק המעיינות.

== לקריאה נוספת ==

* אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמ' 24 -25

== קישורים חיצוניים ==

* [http://www.maslulim-israel.co.il/%D7%A2%D7%99%D7%9F-%D7%A6%D7%9E%D7%93.html עין צמד] באתר "מסלולים"
* [http://www.yardend.org.il/%D7%94%D7%9E%D7%9C%D7%A6%D7%95%D7%AA-%D7%9C%D7%91%D7%99%D7%A7%D7%95%D7%A8-%D7%91%D7%9E%D7%A2%D7%99%D7%99%D7%A0%D7%95%D7%AA-%D7%A2%D7%9C-%D7%A9%D7%91%D7%99%D7%9C-%D7%A2%D7%9E%D7%A7-%D7%94%D7%9E%D7%A2/ המלצות לביקור במעיינות על שביל עמק המעיינות], באתר רשות ניקוז ונחלים ירדן דרומי

צמד
מייקל בטלר ייטס

מייקל בטלר ייטס (באנגלית: Michael Butler Yeats; 22 באוגוסט 1921 - 3 בינואר 2007) היה פרקליט (עורך-דין) ופוליטיקאי אירי, אשר היה חבר במפלגת פיאנה פול. הוא שירת כחבר בסנאט האירי, במהלך שתי כהונות.
== חייו ==
אביו היה המשורר האירי הנודע, ויליאם בטלר ייטס, אשר כיהן אף הוא בדומה למייקל, בסנאט האירי ואמו הייתה ג'ורג'י הייד-ליס. אחותו, אן ייטס, הייתה מעצבת וציירת, כפי שהיה דודו, ג'ק בטלר ייטס (אשר היה אף מחזאי). מייקל קיבל את חוק חינוכו האקדמי בטריניטי קולג', דבלין ושימש בתור פקיד בכיר באגודה ההיסטורית של הקולג' בו למד. הוא העמיד את עצמו פעמיים לבחירה לדאל אירן, מטעם מחוז דבלין דרום-מזרח, אך ללא הצלחה, בבחירות הכלליות שנערכו ב-1948 וב-1951, בהתאמה.

לאחר הבחירות הכלליות שנערכו ב-1951, ייטס מונה לסנאט האירי ה-7, בידי ראש הממשלה האירי איימון דה ואלירה. הוא אף העמיד את עצמו לבחירה לסנאט האירי ה-8, אך לא נבחר בסופו של דבר.

מייקל ייטס הצליח שוב להיבחר לסנאט האירי ב-1961 והוא כיהן בו, באופן רציף, עד 1980. ב-1961 הוא נבחר לסנאט האירי ה-10, על ידי פאנל העבודה האירי (אחד מכמה פאנלים המציבים מועמדים לבחירה לסנאט האירי). ב-1965 הוא מונה לסנאט האירי ה-11, על ידי הטישך, שון למס. ב-1969, הוא נבחר לסנאט האירי ה-12, על ידי פאנל התרבות והחינוך וב-1973, נבחר מחדש מטעם אותו פאנל, לסנאט האירי ה-13. ב-1977, ייטס מונה שוב לסנאט האירי ה-14, על ידי הטישך ג'ק לינץ'. הוא פרש מהסנאט האירי, ב-12 במרץ 1980.

מ-1969, עד ל-1973, הוא שימש כיושב הראש (קאירלך) של הסנאט האירי ה-12.

במהלך כהונתו בסנאט האירי, ייטס שימש כחבר הפרלמנט האירופי, בין השנים 1973 - 1979, כשהוא ממונה מטעם אירלנד, לנציגויות הראשונה, השנייה והשלישית, בהתאמה. ב-1979, הוא העמיד את עצמו לבחירה לנציגות האירית הרביעית לפרלמנט האירופי מטעם מחוז דבלין, במסגרת הבחירות הישירות הראשונות שנערכו, אך לא נבחר.

הוא היה נשוי לגריין ייטס, זמרת ונבלנית אירית. לזוג נולדו ארבעה ילדים, מתוכם שלוש בנות: קטרינה (נבלנית קונצרטים), שיבון (מומחית לרישום פטנטים מסחריים), שילה (אשר הייתה שדרנית ברשות השידור לטלוויזיה ולרדיו של אירלנד ואשר אף היא הלכה לעולמה, כאביה, ב-2007) ופטריק, בנם היחידי (אשר עובד כמהנדס).

==מקורות==
*Cast a Cold Eye (autobiography), Dublin: Blackwater Press, .

==קישורים חיצוניים==
* 

==הערות שוליים==

קטגוריה:ויליאם בטלר ייטס
קטגוריה:ילידי 1921

קטגוריה:נפטרים ב-2007
ג'וזף דה סוזה

ג'וזף דה סוזה דיאס (בפורטוגזית: Josef de Souza Dias; נולד ב-11 בפברואר 1989), ידוע בכינויו סוזה, הוא כדורגלן שמשחק עבור בייג'ינג גואואן בעיקר בתור קשר מרכזי, אבל גם בתור קשר הגנתי.

==תארים==
=== קבוצתיים ===
==== פורטו ====
* אליפות פורטוגל: 2011
* גביע פורטוגל: 2010, 2011
* הסופרקאפ הפורטוגזי: 2011
* הליגה האירופית: 

==== בשיקטש ====
* אליפות טורקיה: 2020/2021

==קישורים חיצוניים==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ואסקו דה גאמה
קטגוריה:כדורגלני פורטו
קטגוריה:כדורגלני פנרבחצ'ה
קטגוריה:כדורגלני גרמיו
קטגוריה:כדורגלני סאו פאולו
קטגוריה:כדורגלני אל-אהלי ג'דה
קטגוריה:כדורגלני נבחרת ברזיל
קטגוריה:כדורגלני בשיקטש
קטגוריה:ברזילאים שנולדו ב-1989
קטגוריה:כדורגלני בייג'ינג גואואן
מרוץ החיים (שיר)

"מרוץ החיים" הוא סינגל שהוקלט על ידי הזמרת הישראלית שרית חדד. השיר יצא לאור ב-4 במאי 2009, כסינגל השלישי מתוך האלבום מרוץ החיים, וכשיר הנושא מתוכו גם כן, תחת חסותה של חברת התקליטים הד ארצי.

השיר הגיע למקום הראשון בכל מצעדי הפזמונים השבועיים בישראל ובין היתר ברשת ג', מדיה פורסט, רדיו דרום, רדיו ירושלים ורדיו קול רגע.

== רקע וכתיבה ==
השיר נכתב על ידי הנרי, שגם הלחין וכתב אותו. השיר הוא שיר פופ, המשלב בתוכו גם את סגנון המוזיקה המזרחית.

עופר מנחם, איש יחסי הציבור של חדד אמר על השיר כי: "בעיני, ואמרתי את זה גם בהתחלה, זה הלהיט הכי גדול באלבום. השילוב של שרית עם הנרי כבר הוכיח את עצמו ב-"בחום של תל אביב (פרחה במרצדס)" וב-"חגיגה". "מרוץ החיים" הוא להיט קיצי וקצבי שמביא את המיטב משרית בעיני".

== הצלחה ==
השיר זכה להצלחה ארצית חסרת תקדים והפך לשיר ה-4 המושמע ביותר בכל תחנות הרדיו בישראל בשנת 2009, עם 918 השמעות בסך הכל. השיר היה לשיר המושמע ביותר בישראל במשך שישה שבועות רצופים.

במשך כמה שבועות היה השיר במקום הראשון בצמרות המצעדים של רשת ג', רדיו קול רגע, רדיו ירושלים, רדיו דרום, רדיו אמצע הדרך, רדיו ללא הפסקה, רדיו חיפה ואף זכה לתואר "שיר השבוע" ברדיו תל אביב.

הקליפ של השיר זכה להצלחה חסרת תקדים גם כן, והיה לקליפ המשודר ביותר בערוץ 24 במשך למעלה משלושה שבועות רצופים.

את השיר ביצעה עדן בן זקן באחת מהופעותיה בתוכנית The Voice ישראל.

== וידאו קליפ ==
שרית חדד באחת מן סצנות הקליפ
הווידאו קליפ המלא שיצא לשיר בוים על ידי עוזי ג'ורג' וצולם על חוף ים. בתחילת הקליפ ניתן לראות את חוף הים ובו אנשים הולכים. מיד לאחר מכן ניתן לראות את חדד על גבי במה, כשמאחוריה ניצבים כמה צגים עם תמונתה.

לקראת סוף הקליפ ניתן לראותה כשהיא יושבת בתוך "סירה" של אופנוע, ובאותו הזמן פושטת מעליה את הז'קט שלה ומשליכה אותו אל הרצפה באמצע הנסיעה. לבסוף, ניתן לראותה עולה על הליקופטר לרקע השקיעה.

נכון ל-4 בנובמבר 2022, מונה הצפיות של הקליפ עומד על כ-3.3 מיליון צפיות, מה שהופך אותו לאחד מהנצפים ביותר מן האלבום.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הד ארצי
יצחקי גל

יצחקי גל
מבט על גמלא לכיוון הכנרת
יצחקי גל (נולד ב-4 ביולי 1944) הוא חבר קיבוץ אפיקים שתרם לגילוים של מספר אתרים ארכאולוגיים חשובים בגולן. המפורסם שבהם הוא זיהויה של גמלא העתיקה. אתרים נוספים אותם זיהה יצחקי לראשונה הם גילגל רפאים - רוגם, מעגל אבנים ומונומנט מגליתי עתיק הנמצא ברמת הגולן, בקרבת מושב יונתן, ומתחם יצחקי - מתחם כנעני קדום באורך של 130 מטר וברוחב של כ-50 מטר, המוקף בחומת אבני בזלת ברוחב של 10-15 מטר, המצוי בסמוך לצומת המפלים ברמת הגולן, הקרוי על שמו. 

עמי-יעל אקסלרוד היה אחיו.

בין השנים 1978–2011 עבד גל במנהלת הכנרת בתחומים של הדרכה, הסברה, תכנון ובנייה בחופי הכנרת ובאגן ההיקוות שלה. גל היה בין מקימי ומנהלי בית ספר שדה "כנרות" מטעם החברה להגנת הטבע. גל הוא חתן פרס המועצה האזורית עמק הירדן לשנת 2018 על תרומתו בחקר וידיעת הגולן והכנרת.

==גילוי גמלא==
מיקומה של גמלא נשכח עם השנים. עם תחילת חקירת ארץ ישראל הוצעו לזיהויו מספר אתרים שונים, בהם קלעת אל-חצן (שם מקובל כיום לזהות את סוסיתא). אתר אחר היה תל א-דרע, הנמצא בנחל רוקד, ונבדק על ידי גוסטב דלמן בשנת 1911. האתר נמצא מול הכפר ג'מליה בשטח סוריה.

באוקטובר 1967, בהיותו בן 23 ובטרם למד ארכאולוגיה באוניברסיטה, השתתף גל בסקר החירום שנערך בגולן לאחר מלחמת ששת הימים כחבר בחוליה שבראשה עמד שמריהו גוטמן. בפברואר 1968, נערך סקר אתרים ונופים בגולן וגל נבחר על ידי משה סלע, לרכז את חוליית סקר נופים ואתרים בגולן. עבודה זו הייתה חלק מפרויקט גדול שבסופו הוצעה תוכנית להתיישבות בגולן. החוליה סקרה אתרים בעלי פוטנציאל למשיכת תיירים ושמורות טבע, וכן אתרים ארכאולוגיים, ביניהם אתרים יהודיים כגון א-צלבה ועסליה. על פי נתונים בשטח, יצחקי גל הצביע על גבעת א-סלם כעל מיקומה של גמלא העתיקה. בפרט משכה את תשומת לבו העובדה שניתן לראות מאתר גמלא את הכנרת ואת היישוב מגדל המזוהה עם טריכיי, מיקום המתיישב עם תיאורו של יוסף בן מתתיהו (בעוד שהדבר בלתי אפשרי מתל א-דרע).

ב-31 מאי 1968, הם הגיעו לדיר קרוח וצפו ממנו למורד נחל דליות. גל התרשם כי מראה הגבעה שלרגליהם דומה לתיאור של גמלא שנכתב על ידי יוסף בן מתתיהו:

קטע מהיומן המתאר את הסיור הזה שנכתב באותו יום:

גל סיפר לגוטמן על השערתו לגבי מיקומה של גמלא, וגוטמן ארגן את משלחת החפירות של גמלא בשנת 1976 על מנת לבדוק אותה. החפירות נמשכו עד לשנת 2000 ואושש בהן זיהויו של האתר כגמלא העתיקה.

ב-1992 היה שותף, יחד עם פרופסור משה גפן, לכתיבת "ספר הכנרת" שיצא לאור בהוצאת משרד הביטחון.

ב-2015 יצא לאור הספר "רמת הגולן 1969-1968: סקר נופים ואתרים - מחברות יצחקי / יומן הסקר", המביא את יומניו מתקופת הסקר הארכאולוגי ברמת הגולן לאחר מלחמת ששת הימים.

יצחקי היה חבר בהרכב הקולי הבחורים מאפיקים. 

==קישורים חיצוניים==
* 
* 
* 
* 
* 
* 

==הערות שוליים==

קטגוריה:ארכאולוגיה של ארץ ישראל
קטגוריה:אפיקים (קיבוץ): אישים
קטגוריה:מתמודדי קדם-האירוויזיון
קטגוריה:ישראלים שנולדו ב-1944
נתניאל מיטשל בלייק

נתניאל ג'וזף מיטשל בלייק (באנגלית: Nethaneel Joseph Mitchell-Blake; נולד ב-2 באפריל 1994) הוא אצן בריטי, אלוף עולם (לונדון 2017) בריצת שליחים 4x100 מטר וסגן-אלוף אירופה (ברלין 2018) בריצת 200 מטר.

==ביוגרפיה==
נתניאל מיטשל בלייק נולד בלונדון. בגיל 13 עבר עם משפחתו לג'מייקה, בשל עבודתם של הוריו. הוא זכה באליפות ג'מייקה לקדטים בריצת 200 מטר בשיא אישי של 21.54 שניות ונבחר לייצג את מולדתו בריצה זו באליפות העולם לקדטים 2011 וסיים חמישי בחצי הגמר שלו. בשנת 2013 עבר מיטשל בלייק ללמוד באוניברסיטת מדינת לואיזיאנה.

===קריירה ספורטיבית===
באליפות אירופה לנוער שנערכה ברייטי, איטליה בשנת 2013 זכה מיטשל בלייק במדליית זהב בריצת 200 מטר בשיא אישי חדש של 20.62 שניות. נוסף לכך, הוא סיים במקום חמישי בריצת שליחים 4X100 מטר.

====2016====
בתחילת שנת 2016 הוא שיפר את שיאיו באולם בריצת 60 מטר ובריצת 200 מטר. הוא קבע בריצת 60 מטר תוצאה של 6.65 שניות ובריצת 200 מטר תוצאה של 20.57 שניות, אותה שיפר והעמיד על 20.51 שניות. באפריל אותה שנה הוא רץ 100 מטר בשיא אישי חדש של 10.09 שניות, מה שהפך אותו לאצן המהיר בבריטניה באותה שנה.

בתחרות שנערכה בטסקלוסה, אלבמה ב-14 במאי אותה שנה הוא קבע בריצת 200 מטר שיא אישי חדש של 19.95 שניות, מאית שנייה בלבד מהשיא הבריטי.

באליפות אירופה שנערכה באמסטרדם ביולי אותה שנה סיים מיטשל בלייק במקום חמישי בריצת 200 מטר בתוצאה של 20.60 שניות, בשלב חצי הגמר הוא קבע תוצאה של 20.46 שניות. באולימפיאדת ריו דה ז'ניירו (2016) הוא סיים במקום 11 בריצת 200 מטר בתוצאה של 20.25 שניות.

====2017====
בתחרות שנערכה בקולומביה, קרוליינה הדרומית ב-13 במאי 2017 קבע מיטשל בלייק בריצת 100 מטר שיא אישי חדש של 9.99 שניות. באליפות העולם שנערכה בלונדון באוגוסט אותה שנה הוא זכה במדליית זהב בריצת שליחים 4x100 מטר בתוצאה של 37.47 שניות לפני ארצות הברית (37.52 שניות) ויפן (38.04 שניות). נוסף לכך, הוא סיים במקום רביעי בריצת 200 מטר בתוצאה של 20.24 שניות, בשלב המוקדמות הוא קבע תוצאה של 20.08 שניות ועלה מהמקום השני לשלב חצי הגמר, תוצאה טובה מהמנצח בריצת הגמר.

====2018====
באליפות אירופה שנערכה בברלין בשנת 2018 זכה מיטשל בלייק בשתי מדליות, זהב וכסף. מדליית זהב בריצת שליחים 4x100 מטר לאחר שרץ בשלב המוקדמות ומדליית כסף בריצת 200 מטר בתוצאה של 20.04 שניות, אחרי רמיל גולייב מטורקיה (19.76 שניות) ולפני אלכס וילסון משווייץ (20.04 שניות).

==שיאים אישיים==
===אצטדיון===
* ריצת 100 מטר: 9.99 שניות (2017)
* ריצת 200 מטר: 19.95 שניות (2016)
* ריצת 400 מטר: 46.55 שניות (2016)

===אולם===
* ריצת 60 מטר: 6.65 שניות (2016)
* ריצת 200 מטר: 20.49 שניות (2017)

==קישורים חיצוניים==

קטגוריה:אצנים בריטים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:רצים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:בוגרי אוניברסיטת המדינה של לואיזיאנה
קטגוריה:בריטים שנולדו ב-1995
בוטביניק - קפבלנקה אברו 1938

מיכאל בוטביניק, לימים אלוף העולם בשחמט שלוש פעמים הביס את אלוף העולם בשחמט לשעבר חוסה ראול קפבלנקה בסיבוב ה-11 של תחרות AVRO ב-22 בנובמבר 1938 במה שנחשב לאחד המשחקים המפורסמים ביותר בהיסטוריה של השחמט.

גארי קספרוב כתב "בוטביניק שיחק את משחק חייו נגד קפבלנקה. לא זו בלבד שהמשחק נחשב למבריק ביותר בתחרות וראוי לשני פרסי יופי ראשונים, אלא אף הוצע שבדומה למשחק ירוק-העד ולמשחק האלמוות, ראוי לקרוא לו המשחק המושלם או הקלאסי."

== תחרות AVRO ==
התחרות שאורגנה על ידי חברת הרדיו ההולנדית כללה ייצוג של שחקני השחמט החזקים ביותר באותה עת. פאול קרס וראובן פיין חלקו מקום ראשון שני עם 8.5 נקודות, בוטביניק היה שלישי עם 7.5 נקודות, את מקומות 4–6 חלקו מקס אויבה אלוף העולם בשחמט לשעבר, שמואל רשבסקי, ואלוף העולם בשחמט לשעבר אלכסנדר אלכין עם 7 נקודות, אלוף העולם בשחמט לשעבר קפבלנקה עם 6 נקודות ואת הטבלה נעל סאלו פלור עם 4.5 נקודות. תוצאה זו היוותה בסיס רציני לתביעה על הכס העולמי בעתיד, חלום שהתממש עשר שנים מאוחר יותר. המשחק בוטביניק - קפבלנקה מוכיח כי כבר בשלב זה הייתה תפיסתו האסטרטגית של בוטביניק עדיפה על זו של קפבלנקה.

==המשחק עצמו, והערות למסעים מרכזיים==

==קישורים חיצוניים==
* [http://www.chessgames.com/perl/chessgame?gid=1031957 המשחק באתר chessgames עם הערות רבות]
* [https://web.archive.org/web/20120105053902/http://www.jimloy.com/chess/botvinnk.htm המשחק עם התייחסות לעמדה הקריטית 30. רא3!!]
* [https://www.youtube.com/watch?v=RuxGRu5KaqQ וידאו עם הסברים על המשחק], יוטיוב

קטגוריה:משחקי שחמט מפורסמים
קטגוריה:1938 בספורט
Ring (שיר)

Ring (בעברית: צלצול) הוא סינגל שהוקלט על ידי הראפרית האמריקאית קארדי בי, מתוך אלבום הבכורה שלה, Invasion of Privacy. השיר יצא לאור ב-28 באוגוסט 2018, כסינגל החמישי והאחרון מתוך האלבום, כאשר קודמו הוא, "I Like It".

עם יציאתו נכנס השיר אל המקום ה-28 במצעד הבילבורד הוט 100, וה-61 במצעד הקנדי.

== רקע וכתיבה ==
השיר נכתב על ידי קארדי בי, דזמונד דניס, ירדן ת'ורפ, קלאני פאריש, קארי קין, מייק ריילי וניה צ'ארלס, והופק על ידי נידלז וסקריבז ריילי. השיר הוא שיר בסגנון הרית'ם אנד בלוז, המאפיין את רוב שירי האלבום.

שיתוף פעולה זה הוא הראשון של השתיים.

== וידאו קליפ ==
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את שמו של הסינגל. האודיו זכה לוויראליות רבה, ונכון לנובמבר 2020, מונה הצפיות שלו עומד על למעלה מ-200 מיליון צפיות.

ב-20 באוגוסט 2018, פורסם הקליפ הרשמי של השיר.

== מיקומי שיא ==
בארצות הברית הצליח השיר להגיע למקום ה-28, לפני שיצא כסינגל מתוך האלבום.

== נתוני מכירות ==
{| class="wikitable sortable"
!מדינה
!תארים
!מכירות
|-
!ארצות הברית (RIAA)
|פלטינה 2×
|2,000,000<small></small>
|-
!קנדה (Music Canada)
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מקום
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |ארצות הברית
| rowspan="2" |28 באוגוסט 2018
|רדיו שירים קצביים עכשוויים למבוגרים
| rowspan="2" |אטלנטיק • KSR
|
|-
|רדיו שירים אורבניים
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי ניג'ה צ'ארלס
קטגוריה:שירים שנכתבו על ידי קארדי בי
קטגוריה:שירי R&B
קטגוריה:סינגלים בהוצאת אטלנטיק רקורדס
קטגוריה:שירי קלאני
אן בטלר ייטס

אן בטלר ייטס (באנגלית: Anne Butler Yeats; 9 במאי 1919 - 4 ביולי 2001), הייתה ציירת ומעצבת במה אירית. היא הייתה בתו של המשורר ויליאם בטלר ייטס ואחייניתם של הצייר והמחזאי ג'ק בטלר ייטס ושל הרוקמת לילי ייטס, שהייתה קשורה מבחינת פעילותה האמנותית לתחייה הקלטית ושל האמנית הבוטנית אליזבת ייטס. היא הייתה אחותו של הפוליטיקאי האירי מייקל בטלר ייטס.
== ביוגרפיה ==
אן ייטס, ילידת דבלין, אירלנד, קיבלה את הכשרתה כאמנית וכמעצבת במה באקדמיה המלכותית ההיברנית, בין השנים 1933 - 1936 ועבדה כמעצבת במה עבור תיאטרון אבי, לפני שהיא פונה לעבודה כציירת באופן מלא ב-1941; סגנון ציורה היה אקספרסיוניסטי, עם נגיעות נאיביות ועיקר התעניינותה היצירתית התמקד בבני האדם המקומיים שחיו באירלנד. היא עיצבה רבות מהעטיפות לספרים שפרסם בשפה האירית המקומית, המוציא לאור סאסיל אגוס דל, במהלך תקופה שנמשכה עשרים שנה, החל מ-1958.

האקדמיה המלכותית ההיברנית והגלריה הלאומית האירית קיימו תערוכות רטרוספקטיביות לכבודה, ב-1995 וב-2002, בהתאמה. היא תרמה את אוסף הספרים המאוירים של דודה, ג'ק בטלר ייטס, לגלריה הלאומית האירית, דבר שהוביל לפתיחת מוזיאון ייטס במתחם הגלריה. אחיה, מייקל, בתורו, תרם את הספרים המאוירים אותם ציירה, למוזיאון.

ייטס לא נישאה מעולם.

==יצירותיה במסגרת האוספים השונים==
*The National Gallery of Ireland, Dublin
*The Hugh Lane Municipal Gallery, Dublin
*The Ulster Museum, Belfast
*Trinity College, Dublin
*Model Arts and Niland Gallery, Sligo
*The Arts Council of Ireland

==הפניות==
*[http://www.artscouncil.ie/aosdana/biogs/former_visarts/anneyeats.html Aosdána biographical note] 
*David Scott (1989), The modern art collection, Trinity College, Dublin. Dublin: Trinity College Dublin Press, 
*Martyn Anglesea (2002), Yeats, Anne in Brian Lalor (Ed.), The Encyclopedia of Ireland. Dublin: Gill and Macmillan. 

==קישורים חיצוניים==
* [http://www.nationalgallery.ie/ National Gallery of Ireland]
* [http://www.nli.ie/yeats Major exhibition about the artist's father, W.B. Yeats.]

קטגוריה:ציירות איריות
קטגוריה:ויליאם בטלר ייטס
קטגוריה:מעצבי במה
קטגוריה:דבלין: אישים
קטגוריה:איריות שנולדו ב-1919
קטגוריה:אירים שנולדו ב-1919
קטגוריה:נפטרות ב-2001
ז'ארנל יוז

ז'ארנל יוז (באנגלית: Zharnel Hughes; נולד ב-13 ביולי 1995, באנגווילה) הוא אצן בריטי. זוכה מדליית ארד באליפות העולם (בודפשט 2023), אלוף אירופה (ברלין 2018) ושיאן הממלכה המאוחדת בריצת 100 מטר ושיאן הממלכה המאוחדת בריצת 200 מטר.

==ביוגרפיה==
ז'ארנל יוז נולד בהוואלי, אנגווילה. אמו, ממוצא ג'מייקני, עבדה כאם בית ואביו עבד כנהג מונית. יוז החל להתחרות בגיל 10. בהיותו נער הוא התאמן בהדרכתו של גלן מילס, מאמנם של יוסיין בולט ויוהאן בלייק. כנער הצטיין וזכה באליפויות בינלאומיות רבות. בשנת 2014 דורג במקום הראשון בעולם לנוער עד גיל 20 בריצת 200 מטר (20.32 שניות).

===2015===
מכיוון שאנגווילה אינה מוכרת כמדינה על ידי הוועד האולימפי הבינלאומי, הוא לא יכל לייצג אותה באולימפיאדה. אך כאזרח של הטריטוריות הבריטיות שמעבר לים יכל יוז לייצג את בריטניה וכך עשה מיוני 2015. 

במסגרת תחרות ליגת היהלום שנערכה בלונדון, קבע יוז בריצת 200 מטר שיא אישי חדש של 20.05 שניות, תוצאת השנה באירופה באותה העת. באליפות העולם שהתקיימה בבייג'ינג הוא סיים חמישי בריצת 200 מטר בשיא איש חדש של 20.02 שניות.

===2016===
בשנת 2016 סבל מקרע בברך. למרות להתנגדות רופאיו, הוא התחרה באליפות בריטניה שנערכה ביוני אותה שנה וסיים במקום רביעי בריצת 200 מטר. באליפות אירופה שנערכה באמסטרדם ביולי אותה שנה הוא לא הצליח לעבור את שלב המוקדמות ולכן לא השתתף באולימפיאדת ריו דה ז'ניירו (2016).

===2017===
באליפות העולם שנערכה בלונדון באוגוסט 2017 סיים יוז במקום 24 בריצת 200 מטר בתוצאה של 20.85 שניות.

===2018===
====אלוף אירופה====
במשחקי חבר העמים שנערכו בגולד קוסט אוסטרליה באפריל 2018 זכה יוז במדליית זהב בריצת שליחים 4x100 מטר. בריצת 200 מטר הוא פסל למרות שחצה ראשון את קו הסיום. בתחרות שנערכה ביוני קבע בריצת 100 מטר שיא אישי חדש של 9.91 שניות והפך לבריטי השני הכי מהיר אי פעם, אחרי לינפורד כריסטי. באליפות אירופה שנערכה בברלין באוגוסט זכה יוז בשתי מדליות זהב בריצת 100 מטר בשיא אליפות חדש של 9.95 שניות בריצת שליחים 4x100 מטר בתוצאה של 37.80 שניות.

===2023===
====שיאן בריטניה====
בתחרות שנערכה בניו יורק ב-25 ביוני 2023 זכה במדליית זהב בריצת 100 מטר בשיא לאומי חדש ובתוצאת השנה בעולם של 9.83 שניות, שיפור לשיא הוותיק בן 30 השנים של לינפורד כריסטי (9.87 שניות) הוא הקדים את אקים בלייק מג'מייקה (9.93 שניות) ואת כריסטיאן קולמן מארצות הברית (10.02 שניות).

חודש לאחר מכן, במסגרת ליגת היהלום שנערכה בלונדון ב-23 ביולי הוא זכה במדליית ארד בריצת 200 מטר בשיא לאומי חדש של 19.73 שניות, אחרי נואה ליילס מארצות הברית שקבע שיא תחרות ואת תוצאת השנה בעולם של 19.47 שניות ולטסיל טבוגו מבוטסואנה שקבע שיא אפריקה חדש של 19.50 שניות. הוא שיפר את שיאו בן 30 השנים של ג'ון רג'יס (19.94 שניות).
====מדליית ארד באליפות עולם====
באליפות העולם שנערכה בבודפשט, הונגריה באוגוסט הוא זכה במדליית ארד בריצת 100 מטר בתוצאה של 9.88 שניות, אחרי נואה ליילס, שקבע שיא אישי חדש של 9.83 שניות, ולטסיל טבוגו מבוטסואנה (9.88 שניות). נוסף לכך, הוא סיים במקום רביעי בריצת 200 מטר בתוצאה של 20.02 שניות.

== שיאים אישיים==
===אצטדיון===
* ריצת 100 מטר: 9.83 שניות (2023), שיא בריטניה 
* ריצת 200 מטר: 19.73 שניות (2023), שיא בריטניה 
===אולם===
* ריצת 60 מטר: 6.45 שניות (2023)

==קישורים חיצוניים==

קטגוריה:אצנים בריטים
קטגוריה:אלופי אירופה באתלטיקה
קטגוריה:אצנים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:בריטים שנולדו ב-1995
חוזרת בתשובה (שיר)

"חוזרת בתשובה" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-27 בפברואר 2016, כסינגל הראשון של חדד בשנה הזו, על ידי חברת התקליטים אבי גואטה הפקות בע"מ.

השיר הגיע למקום הראשון במדיה פורסט, השלישי ברדיו אמצע הדרך, וה-14 ברשת ג'.

== רקע וכתיבה ==
השיר נכתב על ידי משה בן אברהם וגולן אברהם, הולחן על ידי בן אברהם גם כן והופק על ידי יעקב למאי. במקור, היה אמור השיר להיכלל באחד מתוך אלבומיה של חדד, ואף הצהירה זאת באחד מהראיונות שנערכו איתה, אך לבסוף יצא כסינגל שלא מתוך אלבום.

בנוסף לכך, השיר הוא שיר הומוריסטי העוסק בנושא החזרה בתשובה.

== וידאו קליפ ==
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ואת מילותיו. האודיו זכה להצלחה נאה, ונכון ל-11 באוגוסט 2018, מונה הצפיות שלו עומד על כ-1.5 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי משה בן אברהם
קטגוריה:שירים שהולחנו על ידי משה בן אברהם
קטגוריה:שירים שהופקו על ידי יעקב למאי
קטגוריה:שירים על אלוהים
קטגוריה:סינגלים שהגיעו למקום הראשון במצעד העברי של מדיה פורסט
הפרעות לימפופרוליפרטיביות

הפרעות לימפופרוליפרטיביות (לועזית: Lymphoproliferative disorders ובקיצור: LPDs. לימפו - ממקור לימפטי, פרוליפרטיב - משגשג) הן הפרעות בהן יש ייצור לא מבוקר של תאי דם לבנים בשם לימפוציטים, תאים המהווים חלק ממערכת החיסון. ישנם סוגים שונים של לימפוציטים, וכל הפרעה מתבטאת בהתאם לתא הספציפי שייצורו יצא מכלל שליטה. 

באופן אופייני מתבטאות הפרעות אלו בהגדלת בלוטות לימפה או איברים הקשורים למערכת הלימפה כמו טחול או כבד, חומים חוזרים ללא מקור זיהומי ברור, ספירת דם נמוכה וזיהומים חוזרים. 

קבוצת מחלות זו נחשבת כתת-קבוצה במחלות אימונופרוליפרטיביות.

== דוגמאות ==
*לימפומה פוליקולרית
*לוקמיה לימפוציטית כרונית
*לוקמיה לימפוציטית חריפה
*לוקמיה של תאים שעירים
*לימפומה של תאי B
*לימפומה של תאי T
*מיאלומה נפוצה
*מחלת ולדנסטרום
*תסמונת ויסקוט-אולדריץ'
*מחלה לימפופרוליפרטיבית שלאחר השתלה (PTLD)
*תסמונת לימפופרוליפרטיבית אוטואימונית (ALPD)

קטגוריה:הפרעות במנגנון החיסון
אינדונזיה במשחקים האולימפיים לנוער

אינדונזיה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האינדונזיים שלושה מדליות ארד. היא מעולם לא השתתפה במשחקי החורף האולימפיים לנוער. 

== השתתפות במשחקים ==
===אולימפיאדת הנוער סינגפור (2010)===
המשלחת הראשונה של אינדונזיה למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בשבעה ענפי ספורט. המשלחת זכתה במדליית ארד יחידה. המשלחת הגיעה להישגים בענף ההרמת משקולות עם זכייה במדליית ארד בקטגוריית עד 53 ק"ג לנערות וסיום במקום החמישי בקטגוריית המשקל עד 62 ק"ג לנערים, ובענף הבדמינטון עם העפלה לרבע הגמר בטורניר היחידים לנערים. ספורטאי המשלחת השתתפו גם בענפים אופניים, קשתות ושחייה. המשלחת סיימה במקומות האחרונים בענפים טאקוונדו וטניס.

===אולימפיאדת הנוער נאנג'ינג (2014)===
המשלחת לאולימפיאדת הנוער נאנג'ינג הייתה המשלחת הגדולה ביותר שאינדונזיה שלחה עד כה. המשלחת מנתה 27 ספורטאים שהתחרו בעשרה ענפים. המשלחת זכתה במדליית ארד יחידה. המשלחת הגיעה להישגים בענפים בדמינטון עם זכייה במדליית ארד בטורניר הנערים והעפלה לרבע גמר בטורניר הנערות, בהרמת משקולות עם סיום במקום הרביעי בקטגוריית משקל עד 63 ק"ג לנערות, ובשחייה עם העפלה לגמר במשחה 200 מטר בסגנון שחיית פרפר לנערות. ספורטאי המשלחת התחרו גם בענפים אתלטיקה, חתירה, כדורעף חופים, קליעה, קשתות ושיט. נבחרות הכדורסל לנערים ולנערות סיימו במקומות האחרונים בטורניר.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 0 || 1 || 1 || 84
|- align="center"
|align="right"| 2014 נאנג'ינג || 0 || 0 || 1 || 1 || 80
|- align="center"
|align="right"| 2018 בואנוס איירס || 0 || 0 || 1 || 1 || 83
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| הרמת משקולות || 0 || 0 || 2 || 2
|- align="center"
|align="right"| בדמינטון || 0 || 0 || 1 || 1
|}

==ראו גם==
* אינדונזיה במשחקים האולימפיים
* אינדונזיה במשחקים הפאראלימפיים

קטגוריה:אינדונזיה: ספורט
קטגוריה:מדינות במשחקים האולימפיים לנוער